हम्पी
हम्पी आंध्र प्रदेश राज्य की सीमा के पास मध्य कर्नाटक के पूर्वी हिस्से में तुंगभद्रा नदी के तट पर स्थित है। यह बैंगलोर से ३७६ किलोमीटर (२३४ मील), हैदराबाद से ३८५ किलोमीटर (२३९ मील) और बेलगाम से २६६ किलोमीटर (१६५ मील) दूर स्थित है। यहाँ का निकटतम रेलवे स्टेशन होसापेट (होस्पेट) में है, जो लगभग १३ किलोमीटर (८.१ मील) दूर है। सर्दियों के दौरान, बसें और रेलें हम्पी को गोवा, सिकंदराबाद और बैंगलोर से जोड़ती हैं। यह बादामी और ऐहोल पुरातात्विक स्थलों से १४० किलोमीटर (८७ मील) दूर दक्षिण-पूर्व में है। वायु द्वारा - कर्नाटक में हुबली हवाई अड्डा हम्पी के लिए निकटतम हवाई अड्डा है, जो यहाँ से 166 किमी दूर है। हुबली के लिए नियमित उड़ानें बेंगलुरु से आती हैं। यहां आप कैब या बस ले सकते हैं।
डगशाई
डगशाई (Dagshai) भारत के हिमाचल प्रदेश राज्य के सोलन ज़िले में स्थित एक छावनी नगर है। यह हिमाचल प्रदेश के सबसे पुराने छावनी नगरों में से एक है। यह 5,689 फुट (1,734 मीटर) ऊँची पहाड़ी की चोटी पर स्थित है, जो सोलन से लगभग 11 किमी की दूरी पर कालका-शिमला राजमार्ग (राष्ट्रीय राजमार्ग 5) पर स्थित है। इसकी स्थापना 1847 में ईस्ट इंडिया कंपनी ने पटियाला के महाराजा भूपिंदर सिंह से पांच गांवों को मुफ्त में हासिल करके की थी। इन गांवों के नाम थे डब्बी, बधतियाला, चुनावड़, जवाग और डगशाई। नई छावनी का नाम डगशाई के नाम पर रखा गया था, क्योंकि यह पांचों गाँवों में सबसे बड़ा और इसकी अवस्थिति रणनीतिक रूप से सबसे उचित थी।